ai4bharat/Pralekha huggingface dataset:
وزارتِ تعلیم
مرکزی وزیر تعلیم نے کیندریہ ودیالیہ بیتیا اور کیندریہ ودیالیہ نمبر 4 کوربا کی نوتعمیرشدہ عمارت کا افتتاح کیا
مرکزی وزیر تعلیم جناب رمیش پوکھریال ’نشنک‘ نے آج ویڈیو کانفرنس کے توسط سے بہار میں کیندریہ ودیالیہ بیتیا اور چھتیس گڑھ میں کیندریہ ودیالیہ نمبر 4 کوربا کی نوتعمیر شدہ عمارتوں کا افتتاح کیا۔
اس موقع پر جناب پوکھریال نے کہا کہ کیندریہ ودیالیہ ملک میں عمدگی کی علامت بن گئے ہیں۔ انہوں نے کہا کہ گذشتہ چھ برسوں کے دوران ملک میں 150 سے زیادہ نئے کیندریہ ودیالیہ کھلے ہیں اور ان کی تعمیر کا کام بھی مستحکم رفتار سے چل رہا ہے۔ جناب پوکھریال نے پورے تعمیری عمل میں گرین بلڈنگ معیارات کو اپنانے کے لئے کے وی ایس کی کوششوں کی ستائش کی۔ انہوں نے کیندریہ ودیالیوں میں ’ایک طالب علم ۔ ایک درخت‘ مہم، آبی تحفظ مہم اور بارش کے پانی کی ذخیرہ اندوزی جیسی ماحولیات دوست مہم چلانے کے لئے کے وی ایس کی ستائش کی۔
نئی تعلیم پالیسی کا ذکر کرتے ہوئے، وزیر تعلیم نے اس کے مختلف پروویژن پر زور دیا۔ انہوں نے اس حقیقت پر گہرے اطمینان کا اظہار کیا کہ جہاں کورونا کی وجہ سے مختلف ممالک میں تعلیمی سیشن میں ایک برس کی تاخیر ہوگئی، وہیں بھارت میں اساتذہ، طلبا اور والدین نے سیکھنے کے جوش و جذبے کے ساتھ تیزی سے اپنائے گئے آن لائن ذرائع سے تعلیم حاصل کرنے کا سلسلہ جاری رکھا۔ انہوں نے ہر شعبے میں ایک ماڈل قائم کرنے کے لئے کیندریہ ودیالیہ کے اساتذہ اور طلبا کی تعریف کی اور کہا کہ ہمیں ایسے ادارے پر فخرہے۔
کمار باغ بیتیا میں 13.016 کروڑ روپئے کی لاگت سے کے وی ایس کے ذریعہ ایک نئی عمارت کی تعمیر کی گئی ہے جو سبھی ضروری سہولیات سے آراستہ ہے۔ سال 2003 میں قائم کیے گئے بہار کے مغربی چمپارن ضلع میں کیندریہ ودیالیہ بیتیا میں 489 طلبا کے ساتھ درجہ 1 سے 10 تک کی پڑھائی ہوتی ہے۔ ریاستی حکومت کے ذریعہ تقریباً 10 ایکڑ زمین دی گئی تھی۔ جب یہ ودیالیہ درجہ 1 سے 12 تک مکمل طور پر کام کرنے لگے گا، تو ضلع کے تقریباً 1000 طلبا مستفید ہوں گے۔ فی الحال، ریاست بہار میں کل 53 کیندریہ ودیالیہ ہیں، جن میں 04 کیندریہ ودیالیہ دو شفٹوں میں چلتے ہیں۔
چھتیس گڑھ میں کیندریہ ودیالیہ نمبر 4 کوربا کی ایک نئی عمارت کا بھی افتتاح کیا گیا۔ یہ اسکول سال 2011۔12 میں شروع ہوا تھا۔ ریاستی حکومت نے 10 ایکڑ زمین فراہم کی اور 15.86 کروڑ روپئے کی لاگت سے کیندریہ ودیالیہ سنگٹھن کے ذریعہ عمارت تعمیر کی گئی۔ فی الحال یہاں 1025 طلبا کے نام درج رجسٹر ہیں۔ طلبا کے لئے سہولیات کو مدنظر رکھتے ہوئے، یہ عمارت اسٹاف کوارٹرس کے ساتھ تمام لازمی جدید سہولیات سے آراستہ ہے۔ اسکول 12ویں درجے تک مکمل طور پر سرگرم عمل ہے۔
بہار کے بیتیا سے آن لائن تقریب میں مغربی چمپارن ضلع کے رکن پارلیمنٹ ڈاکٹر سنجے جیسوال، بالمیکی نگر کے رکن پارلیمنٹ جناب سنیل کمار، راجیہ سبھا کے رکن جناب ستیش چندر دوبے، پنپریا کے رکن اسمبلی جناب اوماکانت سنگھ، بگہا سے ایم ایل سی جناب راجیش رام، بالمیکی نگر سے ایم ایل سی جناب وریندر یادو شامل ہوئے۔
دوسری جانب چھتیس گڑھ کے کوربا سے تقریب میں چھتیس گڑھ اسمبلی کے اسپیکر ڈاکٹر چرن داس مہنت، چھتیس گڑھ حکومت میں ریوینیو اینڈ ڈیزاسٹر مینجمنٹ کے وزیر جناب جے سنگھ اگروال، کوربا کی رکن پارلیمنٹ محترمہ جیوتسنا چرن داس مہنت، چھتیس گڑھ میں سینٹرل زون ٹرائبل ڈیولپمنٹ اتھارٹی کے وزیر مملکت اور کٹ گھورا کے رکن اسمبلی جناب پرشوتم کنور، تنکھار۔پالی کے رکن اسمبلی جناب موہت رام اور رامپور سے رکن اسمبلی جناب ننکی رام کنور اس تقریب میں شریک ہوئے۔
اس موقع پر، وزارت تعلیم میں اسکولی تعلیم اور خواندگی کے شعبے کی سکریٹری محترمہ انیتا کرول نے بھی آن لائن تقریب سے خطاب کیا۔ کمشنر، کے وی ایس، محترمہ ندھی پانڈے نے افتتاحی خطبہ پیش کیا۔
وزیراعظم کا دفتر
وزیر اعظم نے آچاریہ ونوبا بھاوے کو ان کے یوم پیدائش کے موقع پر یاد کیا
وزیر اعظم جناب نریندر مودی نے آچاریہ ونوبا بھاوے کو ان کے یوم پیدائش کے موقع پر یاد کیا۔
ایک ٹوئیٹ میں وزیر اعظم نے کہا؛
’’آچاریہ ونوبا بھاوے کو ان کے یوم پیدائش کے موقع پر یاد کر رہا ہوں۔ ان کی زندگی گاندھی وادی اصولوں کی مظہر تھی۔ وہ سماجی اختیارکاری کو لے کر بہت پرجوش تھے اور انہوں نے ’جے جگت‘ کا نعرہ دیا۔ ہم ان کے نظریات سے متاثر ہیں اور ہمارے ملک کے تئیں ان کے خوابوں کی تکمیل کے لیے عہد بند ہیں۔‘‘
کانکنی کی وزارت
سائنسی کان کنی کے فروغ کو یقینی بنانےکےلیےقانون و ضوابط
کان کنی اور معدنیات  قانون ، 1957  کے مطابق، مرکزی حکومت کو کانوں کے ریگولیشن اور معدنیات کی ترقی کے لیے مذکورہ ایکٹ میں فراہم کردہ حد تک اختیار دیا گیا ہے۔ ایم ایم ڈی آر ایکٹ کے سیکشن 18 کے مطابق، مرکزی حکومت ہندوستان میں معدنیات کے تحفظ اور منظم ترقی کے لیے اورامکانی یا کان کنی کے کاموں کی وجہ سے ہونے والی یا کسی بھی آلودگی کو روکنے یا اس پر قابو پا کر ماحولیات کے تحفظ کے لیے اور ضرورت ہو تو ایسے مقاصد کےلئے ضابطے بنانے کی ذمہ دار ہے۔ اس سیکشن کے تحت، مرکزی حکومت نے معدنیات کے تحفظ اور ترقی کے قواعد، 2017 بنائے ہیں۔
مذکورہ قانون اور اس کے تحت بنائے گئے قواعد کے تحت، ریاستی حکومت کو اس زمین کے سلسلے میں معدنی رعایتوں کی نیلامی کرنے کا اختیار حاصل ہے جس میں معدنیات متعلقہ حکومت کے پاس ہیں۔ تاہم، مندرجہ ذیل معاملات میں مرکزی حکومت کی سابقہ منظوری درکار ہے۔
- قانون کے سیکشن 5 کے تحت معدنیات کی رعایت دینے کے لیے قانون کے پہلے شیڈول کے حصہ اے اور بی میں درج معدنیات کے لیے ۔
- ایکٹ کے سیکشن 10بی 2 کے تحت مطلع شدہ معدنیات، جیسے لوہا، چونا پتھر، مینگنیز اور باکسائٹ کے جامع لائسنس  کی نیلامی کے لیے۔
- ایکٹ کے سیکشن 17اے2کے تحت ریاستی حکومت کے ذریعہ کسی سرکاری کمپنی یا کارپوریشن کے حق میں جو ریاستی حکومت کی ملکیت ہے یا ما تحت ہے۔
مزید یہ کہ، مرکزی حکومت کو کسی بھی ایسے علاقے کو محفوظ کرنے کا اختیار حاصل ہے جو پہلے سے معدنی رعایت کے تحت نہیں ہے اور ایم ایم ڈی آر ایکٹ کی دفعہ 17اے 1اے کے تحت کسی سرکاری کمپنی یا کارپوریشن کے حق میں جو مرکزی حکومت کی ملکیت یا زیر کنٹرول ہے۔
انڈین بیورو آف مائنز ، کانوں کی وزارت کا ایک ماتحت دفتر ہے جو ملک کے معدنی وسائل کی سائنسی ترقی، معدنیات کے تحفظ، کانوں میں ماحولیات کے تحفظ، کوئلے، پٹرولیم اور قدرتی گیس ،جوہری معدنیات اور معمولی معدنیات کے علاوہ دیگر کاموں میں مصروف کار ہے۔ یہ ایم ایم ڈی آر ایکٹ اور معدنی تحفظ اور ترقی کے قواعد، 2017 کی متعلقہ دفعات کے حوالے سے ریگولیٹری کا کام انجام دیتا ہے۔
اس کے علاوہ ، ریزولوشن نمبر 31/49/2014 – ایم . III، مورخہ 3 نومبر 2014 کے ذریعے سرکاری گزٹ میں نوٹیفکیشن کے مطابق، آئی بی ایم کو کان کنی کے شعبے کے حوالے سے نیشنل ٹیکنیکل ریگولیٹر کے طور پر کام کرنے کا پابند کیا گیا ہے، جس میں ضوابط وضع کرنا، ریاستی حکومتوں کی رہنمائی کے لیے طریقہ کار اور نظام ؛ تکنیکی مشاورتی خدمات فراہم کرنا؛ معدنیات کے شعبے کے ضابطے اور ترقی کے شعبے میں بین الاقوامی تعاون کے منصوبوں میں حصہ لینا؛ ارضیات، کان کنی، معدنیات سے فائدہ اٹھانے اور ماحولیات کے میدان میں ہونے والی پیش رفت کی روشنی میں ایسی کوئی دوسری سرگرمی شروع کرنا؛ وغیرہ کام شامل ہیں۔
ایم ایم ڈی آر ایکٹ، 1957 کا سیکشن 23 سی ریاستی حکومت کو یہ اختیار دیتا ہے کہ وہ معدنیات کی غیر قانونی کان کنی، نقل و حمل اور ذخیرہ اندوزی کو روکنے اور اس سے منسلک مقاصد کے لیے اصول بنائے۔ ایم ایم ڈی آر ایکٹ میں غیر قانونی کان کنی سے نمٹنے کے لیے سخت تعزیراتی انتظامات ہیں۔ غیر قانونی کان کنی سے متعلق جرائم کی جلد سماعت کے لیے خصوصی عدالتوں کے قیام کے لیے انتظامات کیے گئے ہیں۔
یہ معلومات آج لوک سبھا میں کوئلے،کان کنی اور پارلیمانی امور کے مرکزی وزیر جناب پرہلاد جوشی نے ایک تحریری جواب میں دی ہے۔
بہت چھوٹی، چھوٹی اور درمیانی صنعتوں کی وزارت
پلاسٹک انڈسٹری
مائیکرو ،اسمال اور میڈیم انٹرپرائزز کے وزیر مملکت جناب بھانو پرتاپ سنگھ ورما نے لوک سبھا میں ایک تحریری جواب میں بتایا کہ اس وزارت کے یو ڈی وائی اے ایم پورٹل کے مطابق تقریباََ 1.3 لاکھ مائیکرو ،اسمال اور میڈیم انٹرپرائزز  رجسٹرڈ ہیں اور آج کی تاریخ تک ملک میں پلاسٹک صنعت میں مصروف ہیں ،جس میں تقریباََ 16.5 لاکھ لوگوں کو روزگار سے لگا رکھا ہے۔
مائیکرو ،اسمال اور میڈیم انٹرپرائزز کی وزارت نے پلاسٹ انڈسٹریز ایسوسی ایشنز / ایم ایس ایم ایز کے ساتھ کئی مشاورتیں کی ہیں تاکہ شناخت شدہ سنگل یوز پلاسٹک  اشیاء پر پابندی کے اثرا ت کا تجزیہ کیا جائے اور ان کے تاثرات اور نمائندگی کی بنیاد پر ایک جامع ایکشن پلان  تیار کیا گیا ہےتاکہ متعلقہ ایم ایس ایم ایز کو حمایت مہیا کی جائے اور پابندی سے متعلق تعمیل کے بوجھ کو آسان بنایا جائے ۔ منجملہ اور باتوں کے سی اے پی میں وزیر اعظم کے روزگار تخلیق کے پروگرام ، ایم ایس ایم ای چیمپئن اسکیم کے واسطے سے اختراعات کو فروغ دے کر ، مائیکرو اینڈ اسمال انٹرپرائزز – کلسٹر ڈیولپمنٹ پروگرام  اسکیم کے ذریعہ سے فضلہ کو دوبارہ قابل استعمال بنانے والی چیزوں کے لئے ڈھانچہ جاتی حمایت کی تخلیق کے ذریعہ متبادل انٹرپرائزز کے قیام کے لئے امداد شامل ہےتاکہ انہیں ایکسٹینڈڈ پروڈیوسر ریپانسلبٹی  مینجمنٹ کے لائق بنایا جاسکے اور ایم ایس ایز ، ٹریڈ فئیر تجارتی میلوں اور نمائشوں کے لئے پبلک پروکیورمنٹ پالیسی کے واسطے سے ورکشاپ اورویبنار اور مارکیٹنگ سپورٹ کے ذریعہ بیداری پیدا کی جائے ۔
وزارت اطلاعات ونشریات
فلم کلیرا اتیتا میں اس شخص پر آب وہوا میں تبدیلی جذباتی اثر کو دکھایاگیا ہے، جو کل کے ماضی میں جیتا ہے
میں چیزوں کو متوازن رکھنے میں یقین نہیں رکھتا جب حقیقت میرے سامنے ہو: ڈائریکٹر نیلا مدہاب پانڈا
میں نے خود اپنی آنکھوں سے دیکھا ہے کہ کس طرح سالوں سے سمندر نے ساحلی اڈیشہ میں تین گاوؤں کو گھیر لیا ہے۔ میں حقیقت کی عکاسی کررہا ہوں اور جو کچھ میں نے دیکھا ہے لوگ دیکھنا پسند نہیں کرتے۔ میں اس وقت چیزوں کو متوازن رکھنے میں یقین نہیں رکھتا ہوں، جب حقیقت میرے سامنے ہو۔ کلیرا اتیتا میں نے اس واحد شخص کی کہانی کے ذریعے آب وہوا میں تبدیلی کے جذباتی اثرات کو گرفت میں لینے کی کوشش کی، جو آب وہوا میں تبدیلی کا شکار ہے۔ یہ الفاظ پدم شری انعام یافتہ اور ڈائریکٹر نیلا مدہاب پانڈا کے ہیں، جن کی اڈیشہ فلم کلیرا اتیتا ہے، جو بھارت کے 51 ویں انٹرنیشنل فلم فیسٹول کی انڈین پنوراما کی غیر فیچر فلم ہے جو آب وہوا میں تبدیلی کے اثرات سے متعلق ہے۔
نیلا مدہاب پانڈا ایک مشہور ونامور ڈائریکٹر ہیں جنہوں نے سماجی موضوعات پر مبنی فلمیں بنانے کے لئے نیشنل فلم ایوارڈ ز سمیت کئی ایوارڈ حاصل کئے ہیں۔جناب پانڈا گوا میں پناجی میں 51 ویں انٹرنیشنل فلم فیسٹول آف انڈیا میں آج یعنی 20 جنوری 2021 کو ایک پریس کانفرنس سے خطاب کررہے تھے۔
جناب پانڈا نے وضاحت کی کہ 83 منٹ کی فلم اس ایک شخص کے چوٹ پہنچانے والے جذبات کو نمایاں کرتی ہے جو کل کے ماضی میں زندگی گزارتا ہے جس کا گاؤں سمندر کی آغوش میں آجاتا ہے۔ لوگ عام طور پر آب وہوا میں تبدیلی کے معاشی اور فزیکل اثرات پر بھی نظر ڈالتے ہیں، جب اس شخص کا گاؤں سمندر میں گھر جاتا ہے یا اس کی آغوش میں چلا جاتا ہے۔تو وہ سوچتا ہے کہ اس کا کنبہ اور اس کا گاؤں سمندر نے نگل لیا ہے۔ وہ یہ سوچنا شروع کردیتا ہے کہ ایک بہتر دنیا اب بھی اس کا انتظار کررہی ہے۔ میری فلم میں اس شخص کے جذبات پر زیادہ توجہ دی گئی ہے۔ کلیرا اتیتاکا مطلب ہے کل کا ماضی: میرا مرکزی کردار ادبی طو رپر کل کے ماضی میں رہتا ہے۔
فلم کے لئے خیال کس طرح پیدا ہوا۔ دراصل سمندر کے پانی میں ایک ہینڈ پمپ پر ایک ڈرانے والی نیوز رپورٹ سامنے آئی۔ سال 2006 میں میں نے ایک نیوز رپورٹ دیکھا، جہاں میں نے سمندر کے پانی میں ایک 10 فٹ کا ہینڈ پمپ دیکھا۔ اکثر عام طور پر ہم گاوؤں کے اندر انہیں دیکھتے ہیں، لیکن اس پیکچر میں کوئی گاؤں نہیں تھا لیکن کسی کے باقیات تھے۔ میں نے اس پر مزید معلومات حاصل کرنے کی کوشش کی۔ اس وقت کوئی یہ یقین کرنے کو تیار نہیں تھا کہ یہ سمندر کی سطح بڑھنے کی وجہ سے تھا، لیکن پھر بھی میں نے ساحلی اڈیشہ کے علاقہ کا مطالعہ کرنا شروع کردیا اور یہ پایا کہ سات گاوؤں میں سے چار گاوؤں کوپہلے ہی سمندر نے جذب کرلئے ہیں اور باقی تین گاوؤں کو پہلے ہی خطرہ ہے اور اگلے 13 سالوں میں باقی تین گاؤں بھی سمندر کے نظر ہوجائیں گی۔
پانڈا نے 2006 میں برطانیہ کے ہائی کمیشن اور ڈسکوری چینل سے ماحولیات پر ایک فلم بنانے کے لئے فیلوشپ حاصل کی تھی۔
عالمی وبا کے باوجود فیسٹول منعقد کرنے کے لئے افّی منتظمین کا شکریہ ادا کرتے ہوئے پانڈا نے کہا کہ جب میں اس مقام کو دیکھتا ہوں تو میرے اندر جذبہ پیدا ہوتا ہے کہ زندگی آہستہ آہستہ پٹری پر لوٹ رہی ہے۔ افّی نے دکھا دیا ہے کہ کس طرح ہم اب اپنا مستقبل دیکھ سکتے ہیں۔
پانڈا کی پہلی فیچر فلم ’آئی ایم کلام‘ نے نیشنل ایوارڈ سمیت 34 بین الاقوامی ایوارڈز جیتے تھے۔ اس کی دوسری نامور ومشہور فلموں میں جل پاڑی، ببلو ہیپی ہے، کون کتنے پانی میں اور کڑوی ہوا اور ہلکا شامل ہیں۔
.......................
ش ح، ح ا، ع ر
U-622
(Visitor Counter : 213
سٹرک ٹرانسپورٹ اور شاہراہوں کی وزارت
قومی شاہ راہوں پر ہورڈنگز کو ہٹانا
غیر منظور شدہ اشتہارات کے آلات/ ہورڈنگز/ اشتہارات کو ہٹانے سے متعلق ہدایات دہلی کے میونسپل باڈیز کی دہلی آؤٹ ڈور ایڈورٹائزنگ پالیسی 2017 میں موجود ہیں ۔ دہلی پریوینشن آف ڈیفیسمنٹ آف پراپرٹی ایکٹ مجریہ 2007 کے تحت بھی کارروائی کی جاتی ہے۔ اس سلسلے میں دہلی کے شہری ترقی کے محکمے، جی این سی ٹی کی طرف سے ایک پالیسی بنائی گئی ہے اور اسے نوٹیفائی کیا گیا ہے۔
علاوہ ازیں موٹر وہیکل ایکٹ مجریہ 1988 کی دفعہ 116 کے مطابق نیشنل ہائی ویز اتھارٹی آف انڈیا  یا مرکزی حکومت کی طرف سے منطور شدہ کوئی دوسری ایجنسی ریاستی حکومت کے حکام سے مدد لے سکتی ہے اور مذکورہ ریاستی حکومت کو ایسی مدد فراہم کرنا ہو گی۔ قومی شاہراہوں کے ساتھ ہورڈنگز/ اشتہارات کو ہٹانے کا کام این ایچ اے آئی اسی مناسبت سے مقامی انتظامیہ کی مسلسل مدد سے کرتی ہے۔
یہ معلومات نقل و حمل اور شاہ راہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں فراہم کی۔
وزارت دفاع
بھارت قزاخستان مشترکہ فوجی مشق قاضند 2019 ، 3 اکتوبر سے 15 اکتوبر 2019 تک ہوگی
نئی دہلی، اکتوبر 2019/بھارت اور قزاخستان کی فوج کے درمیا ن چوتھی سالانہ فوجی مشق قاضند 2019 آج پتھورا گڑھ میں شروع ہوئی۔ اس مشترکہ فوجی مشق کا مقصد جنگل اور پہاڑی دونوں طرح کے علاقوں میں شورش مخالف اور دہشت گردی مخالف کارروائیوں کی مشترکہ مشق کرنا ہے۔ قاضند 2019 کو بھارت اور قزاخستان کے درمیان طویل مدتی اسٹریٹیجک تعلقات کی ایک علامت سمجھا جاسکتا ہے۔
اس مشق کے ایک حصے کے طو رپر دہشت گردی اور شورش پسندی کی روک تھام سے متعلق کارروائیوں کے بارے میں اہم تقریریں ہوں گی ۔ کارروائیوں کے مظاہرے ہوں گے اور ڈرل پیش کی جائیں گی۔ دونوں ملکوں کی فوجیں اس طرح کی کارروائیوں کے سلسلہ میں اپنے اپنے قیمتی تجربات کا تبادلہ بھی کریں گے اور ضرورت پڑنے پر مشترکہ کارروائیوں کےلئے طریقہ کار اور ڈرل کو بہتر بنائیں گی۔
مشترکہ فوجی مشق کا اختتام 15 اکتوبر 2019 کو 72 گھنٹے کی ایک مشق کے ساتھ ہوگا جس میں دہشت گردی مخالف اور شورش مخالف کارروائیوں کا مقابلہ کرنے ، فوجیوں کی مشترکہ صلاحیتوں کا مظاہرہ کیا جائے گا۔
۔۔۔۔۔۔۔۔۔۔۔
م ن۔ ج ۔ ج۔
U- 4446
(Visitor Counter : 54
سائنس اور ٹیکنالوجی کی وزارت
غور و خوض کے اجلاس میں ماہرین نے الیکٹرک گاڑیوں کی ٹیکنالوجی کے نقشہ راہ پر تبادلہ خیال کیا
نئی دہلی، 22/اپریل۔ غور و خوض کے ایک اجلاس کے دوران ممتاز ماہرین نے الیکٹرک گاڑیوں کی تحقیق و ترقی کی ضروریات پر تبادلہ خیال کیا اور الیکٹرک گاڑیوں کے لئے مختلف ٹیکنالوجی کی خاطر نقشہ راہ پر غور کیا۔
سائنس اور ٹیکنالوجی کے محکمہ  کے سینئر ایڈوائزر ڈاکٹر اکھلیش گپتا نے کہا کہ بھارت میں 2070 تک کاربن کے خاتمے کے حصول کے لئے ہمیں معیشت کے کئی شعبوں میں کاربن کو ختم کرنے کی ضرورت ہوگی۔ ٹرانسپورٹ ان میں سے ایک ایسا شعبہ ہے جس میں گاڑیوں کی الیکٹرک گاڑیوں اور گرین ہائیڈروجن والی گاڑیوں میں تبدیلی بہت اہم ہے۔ اجلاس میں مختلف فریقوں کے گروپوں سے وسیع شرکت کی ستائش کرتے ہوئے انھوں نے کہا کہ ڈی ایس ٹی نے پچھلے چند برسوں میں الیکٹرک گاڑیوں میں تحقیق و ترقی کو فروغ دینے کے لئے قابل قدر کام کیا ہے اور اس طرح کی کوششوں کو جاری رکھنے کی ضرورت ہے۔
ایک دن کے اس غور و خوض کے اجلاس کا انعقاد 20 اپریل 2022 کو سائنس اور ٹیکنالوجی کے محکمے  نے کیا تھا، جس کی صدارت ڈاکٹر اکھلیش گپتا نے کی۔
ایک ایسے جامع ٹیکنالوجی پروگرام کی ضرورت ہے جس میں سالڈ اسٹیٹ بیٹری جیسے مناسب بیٹری نظام کا فروغ شامل ہے جو استوائی خطوں میں بہت زیادہ درجہ حرارت میں بھی کام کرسکے۔ اس کے علاوہ پروگرام مینجمنٹ میں مناسب لچک کی ضرورت اور وسیع سرگرمیوں کی ضروریات کو دیکھتے ہوئے ایسی خصوصی مقصد والی گاڑیوں کے لئے تحقیقی پروگرام منعقد کرنے کی ضرورت ہے، جو مختلف صنعتوں اور تعلیمی اداروں کے ساتھ تال میل کرسکیں۔ یہ بات این ایف ٹی ڈی سی کے ڈائریکٹر ڈاکٹر کے بالا سبرامنین نے کہی۔
اے آر سی آئی کے ڈائریکٹر ڈاکٹر ٹاٹا نرسنگھا راؤ نے الیکٹرک گاڑیوں کی بیٹری میں شامل مختلف ذیلی نظاموں کا تجزیہ کیا اور بیٹری سسٹم کے تحفظ کو یقینی بنانے کے لئے اس کی اسیمبلنگ اور مینوفیکچرنگ کے عمل کا بھی جائزہ لیا، تاکہ ان سے آگ پکڑنے کا کوئی بھی واقعہ پیش نہ آسکے۔ انھوں نے اعلیٰ معیاری اور محفوظ بیٹری پیک کو یقینی بنانے کے لئے فوری اقدامات کی وضاحت کی۔
آئی آئی ٹی مدراس کے پروفیسر کارتک آتماناتھن نے بنیادی ریسرچ سے اپلائیڈ ریسرچ، اپلی کیشن، انجینئرنگ اور صنعت کاری سے لے کر الیکٹرک گاڑیوں کے مختلف آلات تیار کرنے کے لئے ٹیکنالوجی کو فروغ دینے سے متعلق ایک جامع نقشہ راہ پیش کرتے ہوئے اس بات پر زور دیا کہ بھارت میں الیکٹرک گاڑیوں کے پلیٹ فارم اور ماڈلوں میں تنوع کو دیکھتے ہوئے ہر سطح پر کام کرنے کا موقع موجود ہے، تاکہ ٹیکنالوجی کی شاندار صلاحیتوں کو حاصل کیا جاسکے۔
ڈی ایس ٹی کے سائنس داں جناب ساجد مبشر نے ملک میں الیکٹرک گاڑیوں کو فروغ دینے کی خاطر حکومت ہند کے ذریعے کئے گئے مختلف اقدامات میں ڈی ایس ٹی کے بڑے تعاون کا ذکر کرتے ہوئے اس بات کو اجاگر کیا کہ محکمہ نے الیکٹرک گاڑیوں کے چارجنگ بنیادی ڈھانچے کے لئے انڈین اسٹینڈرڈ کا ایک مکمل سیٹ تیار کرنے میں مدد دی ہے اور حال ہی میں اسکوٹروں اور آٹو رکشہ جیسی ہلکی الیکٹرک گاڑیوں کے لئے بیٹری کی سروس کے معیارات کا مسودہ تیار کرنے میں تعاون کیا ہے۔
وزارتوں، آر اینڈ ڈی لیبس، تعلیمی اداروں اور صنعت کے تقریباً 200 مندوبین نے، جنھوں نے اجلاس میں شرکت کی، بیٹری، موٹر اور بجلی کے الیکٹرانکس جیسے الیکٹرک گاڑیوں کے اہم نظاموں میں صلاحیت کو حاصل کرنے پر توجہ کی ضرورت پر تبادلہ خیال کیا اور سال 2030 تک گاڑیوں کی تعداد میں 30 فیصد تک الیکٹرک گاڑیوں کے تئیں تبدیلی لانے کے حکومت کے ہدف کو پورا کرنے کی خاطر مختلف چیلنجوں پر قابو پانے کے طریقوں پر تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔و ا ۔ م ر(
U-4551
(Visitor Counter : 110
نیتی آیوگ
ہندستان میں 2020اور 2050 کے درمیان 311 لاکھ کروڈ روپے کی مالیت کا نقل و حمل کا ایندھن کیا سکتا ہے
نیتی آیوگ اور RMIکے زریعے نئےتجزئے میں بنایا گیا ہے کہ اگلی تین دہائیوں میں ہندستان مجموعی کی زیروٹو دس گیگاٹن کی بچت کر سکتا ہے
نیتی آیوگ ، RMI اور آر ایم آئی انڈیا کی نئی رپورٹ،‘‘ہندستان میں بار برداری میں تیز ی اضافہ’’ : صاف ستھری اور سستے نقل و حمل کی راہ ’’ہندستان میں نقل و حمل کی لاگت میں کمی سے کلیدی مواقع پیشن کرتا ہے ۔
اشیاء اور خدمات کی مانگ میں اضافے کے پیش نظر مستقبل میں بار برداری کی مانگ میں تیزی سے اضافے ہونے کا امکان ہے۔ اقتصادی ترقی کے لیے بار برداری بہت اہم ہے۔ جبکہ یہ مال پہنچانے کی اونچی لاگت کے مسئلے سے دو چار ہے اور شہروں میں سی او ٹو اخراج اورہوائی آلودگی بڑھنے کا سبب بھی ہے ۔
رپورٹ کے مطابق ہندستان اس طرح کے امکانات رکھتا ہے :
.1 نقل و حمل کی لاگت میں جی ڈی پی کی چار فی صد کی کمی
.2 2020اور 2050 کے درمیان مجموعی سی او ٹو کے اخراج کی دس گیگا ٹن کی بچت
.3 2050 تک نائٹروجن آکسائڈ اور پار ٹیکولیٹ میٹر کے اخراج میں بالترتیب 35اور 28 فی صد کمی
مال برداری ہندستان کی بڑھتی معشیت میں بنیادی حیصیت رکھتی ہے اور اب پہلے سے کہیں زیادہ ٹرانسپورٹ نظام کو سستا کرنے کی ضرورت ہے اور ساتھ ہی ساتھ اسے عمدہ کار کردگی والا اور صاف ستھرا بھی بنانے کی ضرورت ہے۔ موثر مال برداری سے موجوہ حکومت کے مختلف اقدامات مثلاً ‘‘میک ان انڈیا ’’ ، ‘‘آتم نربھر بھارت’’ اور ڈیجیٹل انڈیا کے ضائروں کا حصول بھی بہر طور پر ممکن ہو سکے گا۔ نیتی آیوگ کے مشیر  جناب سدھیندو۔جے سنہا نے یہ بات کہی۔
2050 تک ہندستان کی بار برداری سے متعلق سر گرمیاں پانچ گنا بڑھیں گی اور چار سو ملین لوگ شہروں کا رخ کرریں گے، لہذا پورے نظام میں کایا پلٹ لانے سے مال بر داری کا شعبہ ترقی کر سکے گا۔
RMI کے مینجنگ ڈائرکٹر کلے اسٹئرینجر نے کہا کہ اس انقلابی تبدیلی میں ریل پر مبنی عمدہ ٹرانسپورٹ نقل و حمل اور سپلائی چین میں اضافے اور بجلی کی گاڑیوں کا استعمال جیسے اقدامات اہم ہیں۔ ان اقدامات کے زریعے ہندستان اگلے تین دہائیوں میں مجموعی طور پر 311لاکھ کروڑ روپے کی بچت ہو سکے گی۔
رپورٹ میں بار برداری کے لیے حل پیش کئے گئے ہیں۔ جو پالیسی، ٹکنا لوجی ، مارکیٹ اور بنیادی ڈھ’انچے کے فروغ کے تحت ہیں۔ سفارشات میں ریل نیٹ ورک کی صلاحیت میں اضافہ کرنے، انٹر موڈل ٹرانسپورٹ کو فروغ دینے۔ پالیسی اقدامات اور صاف ستھری توانائی اور زیادہ سخت ایندھن کی بچت کے معیارات شامل ہیں ۔
اقدامات پر کامیابی سے عملدر آمد کے زریعے ان سے ہندستان ایشیا ، بحر القاہل خطے اور اس سے آگے بھی خود کو نقل و حمل میں اخترا اور عمدگی کا لیڈر بناکر پیش کر سکتا ہے۔
امور داخلہ کی وزارت
مرکزی وزیر شریپدنائک نے روزگار میلہ کے تحت گوا میں منعقد ایک پروگرام میں 64 تقرری نامے تقسیم کیے
روزگار میلہ کے تحت، وزیر اعظم جناب نریندر مودی نے تقریباً 71,000 تقرری نامے کی دوسری قسط ویڈیو کانفرنسنگ کے ذریعے نئے بھرتی ہونے والوں کو جاری کیے۔ بندرگاہوں، جہاز رانی اور آبی گزرگاہوں اور سیاحت کے مرکزی وزیر مملکت جناب شریپد نائک نے گوا میں نئے بھرتی ہونے والوں کو 64 تقرری نامے سونپے۔ آفس آف کمانڈنٹ، سی آئی ایس ایف یونٹ، مورموگاو پورٹ اتھارٹی، گوا نے اس پروگرام کا اہتمام کیا۔ اس موقع پر کمانڈنٹ، سی آئی ایس ایف رنجیت کمار ساہنی، وائس چیئرمین ایم پی اے جناب گرو پرساد رائے موجود تھے۔
مرکزی وزیر نے مرکزی مسلح دستے میں نئے بھرتی ہونے والوں کو 64 تقرری نامے سونپے۔
نئے بھرتی ہونے والوں سے خطاب کرتے ہوئے شریپد نائک نے کہا کہ روزگار میلہ حکومت کے اس عہد کی تکمیل کی طرف ایک قدم ہے جس سے روزگار پیدا کرنے کو سب سے زیادہ ترجیح دی جائے گی۔ توقع ہے کہ روزگار میلہ مزید روزگار پیدا کرنے اور نوجوانوں کو بامعنی مواقع فراہم کرنے کے لیے ایک محرک کے طور پر کام کرے گا۔
اس سے قبل اکتوبر میں روزگار میلہ کے تحت 75 ہزار نئے بھرتی کیے گئے افراد کو تقرری نامے سونپے گئے تھے۔ جناب نائک نے مزید کہا کہ مختلف مرکزی مسلح افواج میں وزارت داخلہ کی طرف سے کافی تعداد میں آسامیاں بھری جا رہی ہیں۔
جناب نائک نے مزید کہا کہ مختلف سرکاری محکموں میں سبھی نئے بھرتی ہونے والوں کے لیے آن لائن اورینٹیشن کورس جو کہ بھرتی مہم کا حصہ ہے، امیدواروں کو ان کی زندگی میں ترقی کرنے میں مدد کرے گا۔ انہیں igotkarmayogi.gov.in پلیٹ فارم پر دوسرے کورسز کو دریافت کرنے کا موقع بھی ملے گا تاکہ وہ اپنے علم، مہارت اور قابلیت کو بڑھا سکیں۔
بجلی کی وزارت
این ٹی پی سی کی ٹیم نے اے آئی ایم اے – چانکیہ  نیشنل مینجمنٹ گیمز 2020 نے 112 تنظیموں کو ہرا کر فاتح بن کر ابھری
نئی دہلی، 03 ستمبر ، 2020 / ٹیم این ٹی پی سی نے آل انڈیا مینجمنٹ ایسوسی ایشن  – چانکیہ  نیشنل مینجمنٹ گیمز  2020 جو حال ہی میں اختتام پذیر ہوئے ہیں ان میں فاتح کے طور پر ابھرنے کے ایک سخت چیلنج کا سامنا کیا ہے۔ یہ کامیابی اس لیے بھی اہم ہے کہ این ٹی پی سی نے پچھلے پانچ سال میں پہلی مرتبہ ان باوقار نیشنل مینجمنٹ گیمز میں کامیابی حاصل کی ہے۔ این ٹی پی سی لمیٹیڈ نے جو بجلی کی وزارت کے تحت مرکزی سرکار کا ایک یونٹ ہے ، ایک بیان میں کہا ہے کہ تمل ناڈو کے این ٹی پی سی ولور کی ٹیم نے قومی چیمپئن شپ جیتی ہے اس نے ملک کے مختلف حصوں کی 112 تنظیموں سے مقابلہ کیا۔
تمل ناڈو کے تیرو ولور ضلعے میں قائم 1500 میگاواٹ کے ولور حرارتی بجلی اسٹیشن کا کام کاج این ٹی پی سی تمل ناڈو انرجی کمپنی لمیٹیڈ  چلاتی ہے جو این ٹی پی سی لمیٹیڈ اور تمل ناڈو جنریشن اینڈ ڈسٹریبیوشن کمپنی  کے درمیان ایک مشترکہ پروجیکٹ ہے۔
این ٹی پی سی کی مزید ٹیموں نے بھارت کی بجلی تیار کرنے والی سب سے بڑی کمپنی کے لیے خطابات جیتے ہیں۔ یہ خطابات این ٹی پی سی تلچر کنیہا اور ایس ایس ٹی - ای آر دوئم نے جس کا تعلق اڈیشہ سے ہے مل کر جیتے ہیں۔ یہ ٹیمیں اے آیئ ایم اے چانکیہ این ایم جی 2020 کے جنوبی علاقائی راؤنڈ میں رنراپ بن کر ابھری ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔03
U – 5061
(Visitor Counter : 150
جدید اور قابل تجدید توانائی کی وزارت
ایس ای سی آئی اور ایچ پی سی ایل نے بھارت سرکار کے سبز توانائی کے مقاصد کو حاصل کرنے اور کاربن نیوٹرل اکانومی کی سمت میں کوشش کرنے کے لیے مفاہمت نامے پر دستخط کیے
مفاہمت نامے میں قابل تجدید توانائی، برقی نقل و حرکت اور متبادل ایندھن کے شعبے میں تعاون کا التزام
نئی دہلی، 28/فروری 2022 ۔ ہندوستان پیٹرولیم کارپوریشن لمیٹڈ  اور سولر انرجی نگم انڈیا لمیٹڈ  نے 24 فروری 2022 کو نئی دہلی میں ایک مفاہمت نامے پر دستخط کیے تاکہ سبز توانائی کے مقاصد اور کاربن نیوٹرل معیشت کے لیے حکومت ہند کی کوششوں کو پورا کیا جاسکے۔ ایم او یو پر ایچ پی سی ایل جنرل منیجر - بائیو فیولز اور قابل تجدید ذرائع، جناب شویندو گپتا اور ایس ای سی آئی کے ایگزیکٹیو ڈائریکٹر، جناب سنجے شرما نے دستخط کیے۔ ایم او یو میں قابل تجدید توانائی، برقی نقل و حرکت اور ای ایس جی سمیت متبادل ایندھن کے شعبے میں تعاون کا التزام ہے۔
سولر انرجی کارپوریشن آف انڈیا لمیٹڈ  قابل تجدید صلاحیت کی ترقی میں پیش پیش رہا ہے اور اسے ملک میں سب سے کم آر اِی چارجز لانے کا سہرا جاتا ہے۔ایس ای سی آئی قابل تجدید توانائی کے مختلف وسائل خصوصاً شمسی/ونڈ پاور، آر ای پر مبنی ا سٹوریج سسٹمز، ویسٹ ٹو انرجی ، پاور ٹریڈنگ، تحقیق و ترقی کے منصوبوں کے ساتھ ساتھ گرین ہائیڈروجن، گرین امونیا، آر ای سے چلنے والی ای وی کے فروغ اور ترقی میں شامل ہے۔ بھارت سرکار کے آر ای صلاحیت کے فروغ اور ملک میں برقی نقل و حرکت کو تیزی سے اپنانے کے مقصد کے مطابق، ایچ پی سی ایل قابل تجدید توانائی کے شعبے میں تنوع اور ای ایس جی پروجیکٹوں کی ترقی کا کام کرے گا۔
وزیراعظم کا دفتر
وزیر اعظم نے صفائی مہم میں حصہ لیا
انکت بیانپوریا بھی اس پہل میں وزیر اعظم کے ساتھ شامل تھے
وزیر اعظم جناب نریندر مودی کی اپیل پر آج ملک صفائی مہم کا مشاہدہ کر رہا ہے۔ ہر ایک نے صفائی ستھرائی کے لیے ایک گھنٹہ وقف کیا ہے جس سے ملک کے روشن مستقبل کی تعمیر میں مدد ملے گی۔
وزیراعظم جناب نریندر مودی نے بھی انکت بیانپوریا کے ساتھ اس صفائی مہم میں حصہ لیا۔ انکت فٹنس انفلوئنسر ہے۔
وزیر اعظم نے اپنی ایکس پوسٹ پر ایک ویڈیو شیئر کی جس میں انھیں ہماری روزمرہ زندگی میں صفائی ستھرائی اور فٹنس کی اہمیت کے بارے میں بات کرتے ہوئے دیکھا جاسکتا ہے۔ وزیر اعظم نے اپنی روزمرہ زندگی کے معمولات کے بارے میں بھی بات کی اور انکت کے فٹنس فنڈ کے بارے میں پوچھا۔
ایک ایکس پوسٹ میں وزیر اعظم نے کہا:
’’آج جب ملک سوچھتا پر توجہ مرکوز کر رہا ہے، انکت بیانپوریا اور میں نے بھی ایسا ہی کیا! صرف صفائی ستھرائی کے علاوہ، ہم نے فٹنس اور تندرستی کو بھی اس میں شامل کیا۔ یہ سب صاف ستھرے اور صحت مند بھارت کے ماحول کے لیے ہے! @baiyanpuria‘‘